L 232/42
MT
Il-Ġurnal Uffiċjali tal-Unjoni Ewropea
7.9.2022
Ewropea tista’ tirreferi l-kwistjoni għal stħarriġ li jsir mill-Kumitat ta’ Assoċjazzjoni.
Jekk fi żmien 90 jum wara li l-kwistjoni tkun ġiet riferita lilu, il-Kumitat ta’ Assoċjazzjoni jonqos milli jadotta deċiżjoni li ttemm tali dannu serju jew theddida ta’ dannu serju jew disturbi serji jew jekk ma tkun instabet ebda soluzzjoni sodisfaċenti, l-applikazzjoni ta’ dan l-Appendiċi għandha tiġi sospiża fir-rigward ta’ dak il-prodott, sakemm il-Kumitat ta’ Assoċjazzjoni jadotta deċiżjoni li tiddikjara li jkunu temmew jew sakemm tkun intlaħqet soluzzjoni sodisfaċenti mill-Partijiet u jiġi nnotifikat lill-Kumitat ta’ Assoċjazzjoni.
G. Dħul fis-seħħ u applikazzjoni 12.
Dan l-Appendiċi għandu japplika mid-data tal-applikazzjoni tad-deċiżjoni tal-Kunsill ta’ Assoċjazzjoni li tkun annessa miegħu u għandu japplika sal-31 ta’ Diċembru 2030.
Artikolu 2 Lista ta’ prodotti u ta’ ħidma u pproċessar meħtieġa Il-lista ta’ prodotti li għalihom japplika dan l-Appendiċi u r-regoli ta’ ħidma u pproċessar li jistgħu jiġu applikati bħala alternattiva għal dawk elenkati fl-Anness II tal-Appendiċi I tal-Konvenzjoni PEM huma stabbiliti hawn taħt.
L-Anness II tal-Appendiċi I tal-Konvenzjoni PEM li fih in-noti introduttorji għal-lista fl-Anness II tal-Appendiċi I talKonvenzjoni PEM japplika mutatis mutandis għal-lista ta’ hawn taħt, soġġett għall-emendi li ġejjin: Fin-Nota 5.2, il-materjali bażiċi li ġejjin jiddaħħlu fit-tieni subparagrafu: “—
il-fibri tal-ħġieġ;
—
fibri tal-metall.”.
Fin-Nota 7.3, it-test huwa sostitwit b’dan li ġej: “Għall-finijiet tal-intestaturi ex 2707 u 2713, operazzjonijiet sempliċi, bħat-tindif, id-dekantar, it-tneħħija tal-melħ, is-separazzjoni tal-ilma, l-iffiltrar, l-ikkulurar, l-immarkar, il-kisba ta’ kontenut ta’ kubrit b’riżultat tat-tħallit ta’ prodotti ma’ kontenuti differenti ta’ kubrit, jew kwalunkwe taħlita ta’ dawn l-operazzjonijiet jew oħrajn simili, ma jagħtux l-oriġini.”.